**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A szociális igazgatásról és szociális ellátásokról szóló 1993. évi III. törvény (a továbbiakban: Sztv.), továbbá a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) szabályozza a szociális és gyermekjóléti alapszolgáltatások körét és nyújt felhatalmazást a személyes gondoskodásért fizetendő intézményi térítési díjak mértékének, a fizetésre kötelezettek körének, a térítési díj csökkentésének, illetve elengedésének esetei és módjai rendeletben történő meghatározására a települési önkormányzatok képviselő-testületei részére.

Az intézményi térítési díjának megállapításáról szóló rendelet módosítása javasolt, tekintettel arra, hogy a szociális étkeztetés és a szünidei gyermekétkeztetés feladatán kívüli étkeztetés feladatát nem az önkormányzat látja el.

**R É S Z L E T E S I N D O K O L Á S**

**1.§-hoz**

Az étkeztetés alapszolgáltatást igénybe vevők részére biztosított díjat és kedvezmények körét, mértékét rögzíti.

**2.§-hoz**

A házi segítségnyújtás szociális alapszolgáltatás intézményi térítési díját állapítja meg

**3.§-hoz**

A rendelet hatályba lépéséről rendelkezik, valamint a korábbi hatályon kívül helyezéséről.